**Rámcová dohoda o poskytovaní služieb**

uzavretá v zmysle ust. § 269 a nasl. zákona č. 513/1991 Zb. - Obchodný zákonník

v znení neskorších zmien a doplnkov

**Čl. I**

**Zmluvné strany**

1. Objednávateľ **: Mesto Trnava**

Sídlo : Hlavná č. 1, 917 71 Trnava

Zastúpený : JUDr. Peter Bročka, LL.M - primátor

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

Kontaktná osoba vo veciach technických : Roman Stacho

(ďalej len“objednávateľ“)

1. Poskytovateľ : **VYPLNIŤ**

 Sídlo :

 Zastúpený :

 Bankové spojenie:

 číslo účtu :

 IČO :

 DIČ :

 Kontaktná osoba vo veciach technických :

(ďalej len“poskytovateľ“ a spolu s „objednávateľomL ďalej len „ zmluvné strany“)

**Čl. II**

**Podklady pre uzatvorenie dohody**

Rámcová dohoda o poskytovaní služby (ďalej len „dohoda“) je uzatvorená v nadväznosti na ust. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky podľa §117 s názvom: **„Monitoring, čistenie kanalizácie a odlučovačov ropných látok v meste Trnava"**. Poskytovateľ sa stal víťazným uchádzačom vo vyhlásenej predmetnej súťaži.

**Čl. III**

**Predmet rámcovej dohody a spôsob plnenia**

1. Predmetom obstarávania je poskytnutie služby zo strany poskytovateľa, týkajúcej sa monitorovania kanalizácie (kanalizačného potrubia), čistenia kanalizačného potrubia a odlučovačov ropných látok, ako aj odvozu, likvidácie a uskladnenie nebezpečného odpadu pre mesto Trnava.

 Objednávateľ nie je povinný realizovať predpokladané množstvo prác a činností v množstve a rozsahu tvoriaceho predmet zmluvy a poskytnutí služby, ani predpokladaný finančný objem na predmet zákazky. Celkové množstvo prác a činností predmetu plnenia dohody bude závisieť od finančných možností a konečných potrieb verejného obstarávateľa.

1. Služby sú tvorené nasledovnou činnosťou poskytovateľa :

- Čistenie potrubia vonkajšej kanalizácie a prislúchajúcich objektov vysokotlakovým kombinovaným (saco-kanalizačným) vozidlom (čistenie kanalizačných potrubí, šácht, cestných vpustov, usadzovacích nádrží)

- Odvoz a likvidácia odpadu „O“ /20 03 06 ostatný odpad/

- Doprava - saco – kanalizačné vozidlo

- Monitorovanie kanalizácie kamerovou technikou a vyhotovenie príslušnej dokumentácie so záznamom

- Doprava – monitorovacie vozidlo

Čistenie odlučovačov ropných látok /ORL/, ktoré pozostáva z týchto činností:

- odsatie ropných látok z hladiny a vyčerpanie celého obsahu

- vyčistenie stien a dna všetkých nádrží vysokotlakovým vodným lúčom

- prepláchnutie koalescenčných filtrov a plavákov vysokotlakovým vodným lúčom

- v prípade potreby výmena sorpčnej náplne (fibroilu) v sorpčnom filtri

- vyčerpanie vody z umývania, spätné zavodnenie ORL

- uvedenie ORL do prevádzky a kontrola jeho chodu

- odvoz a likvidácia odpadu „N“ /13 05 02 nebezpečný odpad/

- vystavenie evidenčného dokladu o vzniku odpadu „N“

- vyhotovenie výpovednej fotodokumentácie

1. Poskytovateľ je povinný postupovať v súlade s platnými právnymi predpismi, hygienickými požiadavkami a platnými technickými normami.
2. Objednávateľ sa zaväzuje za vykonané služby zaplatiť poskytovateľovi cenu podľa čl. IV tejto dohody. Cena vychádza z cenovej ponuky, ktorú predložil poskytovateľ v súťaži dňa .........2018 a  ktorá tvorí prílohu tejto dohody.

Objednávateľ môže odmietnuť prevzatie predmetu dohody alebo jeho časti v prípade, ak zistí, že poskytnutá služba nebola vykonaná riadne.

**Čl. IV**

**Cena a platobné podmienky**

1. Cena predmetu tejto dohody je stanovená dohodou zmluvných strán v súlade s ustanoveniami zákona č. 18/1996 Z. z. v znení neskorších predpisov a vyhláškou č. 87/1996 Z. z. v znení neskorších predpisov, a je v celkovej výške 19 848,00 bez DPH za celé obdobie doby platnosti tejto dohody. Cena za jednotlivé druhy služby je nasledovná a je nemenná:

**Druh služby : Cena za mernú jednotku:**

 **M.j. bez DPH DPH 20% s DPH**

|  |  |  |  |  |
| --- | --- | --- | --- | --- |
| Čistenie potrubia vonkajšej kanalizácie a prislúchajúcich objektov vysokotlakovým kombinovaným (saco-kanalizačným) vozidlom (čistenie kanalizačných potrubí, šácht, cestných vpustí, žúmp, usadzovacích nádrží) | hod |  |  |  |
| Doprava saco - kanalizačné vozidlo | km |  |  |  |
| Likvidácia odpadu "O" | t |  |  |  |
| Monitorovanie kanalizácie kamerovou technikou  | hod |  |  |  |
| Doprava monitorovacie vozidlo | km |  |  |  |
| Čistenie odlučovača ropných látok (odsatie vodnej náplne, odsatie kalu, vyčistenie stien a dna nádrže, vyčistenie filtrov) | m3 |  |  |  |
| Likvidácia odpadu "N" | t |  |  |  |

1. Zmluvné strany sa dohodli, že poskytovateľ bude za poskytnuté služby vystavovať faktúry priebežne po splnení každej samostatnej objednávky. Zmluvné strany sa dohodli na splatnosti faktúr 15 pracovných dní odo dňa ich doručenia objednávateľovi.
2. Objednávateľ uhradí cenu za poskytnuté služby na základe faktúry vystavenej poskytovateľom po poskytnutí služby. Prílohu faktúry bude tvoriť protokol o zrealizovaných čiastkových prácach v zmysle objednávky vystavenej objednávateľom.
3. Objednávateľ si vyhradzuje právo uhradiť iba skutočne zrealizované a písomne odsúhlasené dodanie služby
4. Faktúra musí obsahovať náležitosti daňového dokladu v súlade so zákonom č. 222/2004 Z. z. dani z pridanej hodnoty v znení neskorších predpisov. Objednávateľ si vyhradzuje právo vrátiť faktúru, ktorá nebude obsahovať všetky potrebné náležitosti. Po obdržaní opravenej faktúry začína plynúť nová lehota splatnosti faktúry.

**Čl. V**

**Čas a miesto plnenia predmetu dohody**

1. Poskytovateľ sa zaväzuje poskytovať služby objednávateľovi podľa jeho potrieb a na základe samostatných objednávok objednávateľa. Objednávateľ konkrétny objem prác bude upresňovať podľa skutočných potrieb v priebehu roka a to len do výšky schválených finančných prostriedkov bežného roka na základe samostatných objednávok vyhotovených objednávateľom.

**Čl. VI**

**Doba trvania a ukončenie dohody**

1. Táto dohoda sa uzatvára na dobu určitú, v trvaní do 31. decembra 2018 odo dňa nadobudnutia jej účinnosti.
2. Túto zmluvu je možné ukončiť:
* uplynutím dohodnutej lehoty
* vyčerpaním dohodnutej finančnej čiastky uvedenej v čl. IV. ods.1
* vzájomnou dohodou zmluvných strán;
* písomnou výpoveďou ktorejkoľvek zo zmluvných strán, pričom výpovedná lehota je dvojmesačná a začína plynúť od prvého dňa mesiaca nasledujúceho po mesiaci, v ktorom bola výpoveď doručená;
* odstúpením od zmluvy, pričom ktorákoľvek zo zmluvných strán je oprávnená odstúpiť od tejto zmluvy pri podstatnom porušení povinnosti vyplývajúcej z tejto zmluvy a požadovať náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvnej povinnosti budú považovať porušenie akejkoľvek povinnosti vyplývajúcej z tejto zmluvy. Odstúpenie od tejto zmluvy odstupujúca strana písomne oznámi druhej strane bez zbytočného odkladu po tom, ako sa o podstatnom porušení zmluvy dozvedela. Oznámenie o odstúpení musí byť doručené druhej zmluvnej strane, inak je neplatné. Odstúpenie je účinné dňom doručenia oznámenia o odstúpení od zmluvy. Odstúpením od zmluvy sa táto v celom rozsahu ruší.
1. Ukončenie tejto dohody ktoroukoľvek zo zmluvných strán nemá vplyv na finančné vysporiadanie za už poskytnuté plnenie zo strany poskytovateľa.

**Čl. VII**

**Sankcie**

1. V prípade omeškania poskytovateľa so splnením predmetu tejto dohody v dojednaných termínoch na základe objednávok objednávateľa je objednávateľ oprávnený od poskytovateľa požadovať zmluvnú pokutu vo výške 0,5 % z ceny predmetu jednotlivej objednávky objednávateľa na základe tejto dohody. Tým nie je dotknuté právo objednávateľa na náhradu škody podľa ust. § 371 ods. 2 Obchodného zákonníka.
2. V prípade omeškania objednávateľa s úhradou faktúry má poskytovateľ právo uplatniť u objednávateľa úrok z omeškania vo výške 0,05 % z dlžnej čiastky za každý deň omeškania. Objednávateľ nezodpovedá za omeškanie úhrady faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu.
3. Poskytovateľ sa zaväzuje, že v prípade omeškania s odstránením vád predmetu dohody v dohodnutom termíne uhradí objednávateľovi zmluvnú pokutu vo výške 0,05 % z ceny predmetu jednotlivej objednávky objednávateľa za každý deň omeškania.

**Čl. VIII.**

**Záverečné ustanovenia**

1. Zmluvné strany sa dohodli, že akékoľvek písomnosti vyplývajúce z právneho vzťahu založeného touto dohodou (napríklad faktúry, uplatnenie náhrady škody, uplatnenie úroku z omeškania, výpoveď dohody, odstúpenie od tejto dohody) sa budú považovať za doručené aj v prípade, ak sa doporučená zásielka adresovaná na adresu sídla poskytovateľa vráti objednávateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola objednávateľovi listová zásielka vrátená, i keď sa adresát (poskytovateľ) o tom nedozvedel.
2. Ak sa stane niektoré ustanovenie tejto dohody celkom alebo sčasti neplatným alebo nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto dohody. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto dohody novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
3. Zmluvné strany sa zaväzujú, že prípadné spory, ktoré by vznikli na základe tejto dohody sa budú snažiť riešiť hľadaním možnosti dohody akceptovateľnej oboma zmluvnými stranami.
4. Zmeny resp. doplnenia tejto dohody môžu byť vykonané len formou písomných dodatkov k tejto dohode, po ich odsúhlasení oboma zmluvnými stranami. Takéto dodatky tvoria nedeliteľnú súčasť dohody.
5. Zmluvné strany výslovne vyhlasujú, že táto dohoda zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
6. Dohoda je vyhotovená v štyroch rovnopisoch, z toho tri rovnopisy dostane objednávateľ a jeden rovnopis dostane poskytovateľ.
7. Príloha dohody: cenová ponuka zo dňa.................
8. Táto dohoda je platná dňom podpísania zmluvnými stranami. Táto dohoda nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
9. Dohoda bola zverejnená dňa..................

V Trnave,

-------------------------------------------- --------------------------------------------

 JUDr. Peter Bročka, LL.M. konateľ

 primátor za poskytovateľa

 za objednávateľa